કવિતામાં વાત માત્ર કવિની હોતી નથી. એ ભાવકની એટલે કે મારી, તમારી ને સૌની હોય છે. જો કે કવિને ક્યારેક ખુલાસો કરવો પડે છે, કવિતામાં કે કવિતા રજૂ થયા પછી…. હળવાશથી કે ગંભીરતાથી. આમ તો સર્જનમાત્રમાં સર્જક વત્તેઓછે અંશે વણાયેલો જ હોય છે. એક નવકવિની રચના વાંચતાં પ્રશ્ન થયો, મેં પૂછ્યો પણ ખરો કે રચના પ્રેમિકા માટે જ લાગે છે પણ અંતે ચોટડૂક લાગે એમ ઈશ્વરને જોડી દેવાનું કારણ ? જવાબ મળ્યો, ‘પત્ની’ ! પણ આવો સવાલ અચાનક પત્ની કે પતિ આવીને કરે અને જવાબનું ‘સર્જન’ કરવું પડે એમ હોય તો ફાંફા પડી જાય એટલે તૈયારી રાખવી સારી !